  Анжелика Тихонова корреспондент Удмуртиын элькунамы улӥсь поръёс сярысь книга поттозы. Со пумысен улосвылысь йӧскалык политикая министерствоын кенешон ортчиз, вераз ивортодэтъя «Удмуртия» агентстволэн корреспондентэзлы министерствоысь валтӥсь ӧнерчи Елизавета Ложкина. Книга поръёс, соослэн шаерамы улон-вылонзы, пӧртэм удысъёсын вормонъёссы, сям-йылолъёссы сярысь вералоз. Озьы ик отчы туспуктэмъёс но пыртэмын луозы. Материал вакчияк люкамын ини, сое поръёс ик люкало, асьсэлэсь адӟонъёссэс, кыӵе со книга луыны кулэ, верало. Мукетыз ужпум - сое калыклы возьматымон карыны Елизавета Ложкина, Удмуртиысь йӧскалык политикая министерствоысь валтӥсь ӧнерчиЕлизавета Ложкина книга паськыт аудиторилы тупась луыны кулэ шуыса пусйиз. Тунсыко, лякыт, капчи кылын мед гожтэмын луоз. Асьме дорын, Удмуртиын, поръёслэн улэменызы котькыӵе тунсыкъяськись адямиослы валамон Елизавета Ложкина, Удмуртиысь йӧскалык политикая министерствоысь валтӥсь ӧнерчи   Али малпасько, кин сое радъян бордын ужалоз шуыса. Чакламъя, книгаез ар пумын толсуре поттозы ини. Тегъёс: Мерлык Ижкар Удмуртия йӧскалыкполитикаяминистерство поръёс книгаос 100ар  